
אתי אפלבוים

צו מס קניה (פטור) (תיקון), התש"ע-2010

היו"ר משה גפני:


אני פותח את הישיבה. על סדר-היום: צו מס קנייה (פטור) (תיקון), התש"ע-2010. 


מי מציג את הצו?
מיכל דויטש-הנר:


מדובר בצו שמהווה יישום של החלטת הממשלה מיום 16.5.2010 בעניין עידוד החזרתם של תושבים חוזרים ארצה. 

היו"ר משה גפני:


שימו לב לצו הזה. זה צו שמקל על תושבים חוזרים והוא יוצר קצת בעיה מוסרית. 

מיכל דויטש-הנר:


צו התחילה המוצע הוא 1.7.2010 כדי להקל גם רטרואקטיבית על אנשים שהגיעו. התקנות אושרו על-ידי היועץ המשפטי. 

היו"ר משה גפני:


שגית, למה את כל הזמן אומרת לי שאי-אפשר לעשות חוקים רטרואקטיבית?

שגית אפיק:

- - -

מיכל דויטש-הנר:

גם זה לא היה קל מול משרד המשפטים.

שגית אפיק:


זה לא פוגע באף אחד. 

מיכל דויטש-הנר:


נכון. 

שגית אפיק:


החלטת הממשלה התקבלה במאי, לכאורה אפשר היה לעשות רטרואקטיבית ממאי. בכל זאת הם בחרו את יולי. 

מיכל דויטש-הנר:


נכון. החלטת הממשלה אומרת שתחילתה ב-1.1.2011 אז אנחנו באנו להקל. אנחנו מבקשים את אישורה של הוועדה לצו. 


במקביל, יש צו תעריף המכס, שעשה את התיקונים הדרושים, שאינם דורשים את אישור הוועדה. לכשיאושר זה, אנחנו נשלח לפרסום.

היו"ר משה גפני:


את יכולה לפרט בקיצור מה ההטבות וההקלות לתושבים חוזרים?

מיכל דויטש-הנר:


יש את הטבלה שמונחת בפני הוועדה במכתב של שר האוצר. בעצם ההקלה המשמעותית היא לגבי תושב חוזר ששהה מחוץ לישראל - - - 

היו"ר משה גפני:


שמתם לב להקלות? המשמעות של העניין הוא שאנחנו רוצים לעודד תושבים חוזרים, אבל אלה שהיו כאן ולא ירדו, אין להם את ההטבות האלה. בסדר, לא חשוב. 

חיים אורון:


יש את זה בעוד תחומים. למשל, אלה שהלכו לצבא ולא הלכו. 

מיכל דויטש-הנר:


זה לא רלוונטי. 

היו"ר משה גפני:


אין פה, למשל, הטבות למי שלומד תורה או לא לומד תורה. 

מיכל דויטש-הנר:


לא, אין אבחנה כזאת. 

היו"ר משה גפני:

אין אבחנה  בכלל במדינה בין מי שלומד תורה למי שלא לומד תורה. 

מיכל דויטש-הנר:


אם הוא תושב חוזר ולומד תורה הוא גם זכאי. 

היו"ר משה גפני:


תודה רבה מכיוון שעוד מעט גם זה לא יהיה. לומד תורה יקבל קנסות. 

מיכל דויטש-הנר:


תושב חוזר ששהה מחוץ לישראל למעלה מ-6 שנים ולא הועסק ב-5 השנים האחרונות מטעם גוף כלשהו במדינת ישראל, זכאי להטבות במיסים ביבוא רכב. תושב חוזר ששהה מחוץ לישראל למעלה משנתיים זכאי לייבא בפטור ממיסים חפצים ביתיים. תושב חוזר ששהה מחוץ לישראל למעלה משנתיים זכאי לייבא בפטור במיסים מכונות או מכשירים לעסק שערכם עד 36,000. יש עוד הקלות לגבי מי שלפני שהיה בן זוגו הביא רכב ואחר-כך הפך להיות בן זוגו. הכול בתחילה מ-1.7.2010 ואנחנו ממתינים לאישור הוועדה. 

היו"ר משה גפני:

הבנתי. מה עמד מאחורי החלטת הממשלה? היה לחץ על ראש הממשלה?

מיכל דויטש-הנר:

אולי כדאי לשאול את ראש הממשלה כי הוא לא מספר לי על הלחצים שלו. "לפעול להחזרתם ארצה מידי שנה של כ-15,000 אזרחי ישראל השוהים דרך קבע בתפוצות..."

היו"ר משה גפני:

קראתי את זה ואת הסברת את זה בטוב טעם. אני שואל מה היה מאחורי העניין? למשל, היה הנושא של ישראל ביתנו על חוק הגיור. היה לחץ על ראש הממשלה אז הוא שינה את ההחלטה. היה פה לחץ? למה לא עשו את זה קודם?

מיכל דויטש-הנר:

כשהשתתפתי בישיבת הממשלה הוצגה מצגת מאוד יפה מטעם משרד ראש הממשלה. היו שם פילוחים של מדינות, אוכלוסיות של תושבים פוטנציאלים להפוך להיות תושבים חוזרים. הציגו את ההקלות במיסים, שנעשו בתיקון 168 לפקודה, תיקון העולים, איך הם עזרו לעידוד העלייה. הציגו את השאלות של האנשים שהיו שם - - - 

היו"ר משה גפני:

אז חוץ מהמצגת את לא יודעת שום דבר, בסדר. 

אלכס מילר:


אם אדם עלה לישראל וקיבל הטבות כעולה. לאחר מכן הוא עזב את הארץ ואחרי 6 שנים הוא חוזר. נגיד שהרכב נשאר אצל בני משפחתו. מה קורה עכשיו עם זה, הוא מקבל כפול?

מיכל דויטש-הנר:


הוא השתמש בזכאות. לאדם יש זכאות לרכב. 

אלכס מילר:


אחרי 5 שנים הוא הופך להיות - - - 

איריס וינברגר:


אם הוא השתמש ברכב 4 שנים ובחפצים הביתיים הוא צריך להשתמש 6 שנים, זאת אומרת, הוא היה 6 שנים בארץ ואחר-כך הוא יצא לחו"ל, והיה 6 שנים בחו"ל, כאשר הוא חוזר הוא במעמד - - - 

ציון פיניאן:


מה קורה אם הוא היה בחו"ל שנתיים?

אלכס מילר:


זה לא רלוונטי. עליתי ארצה וקיבלתי 40% על הרכב. עליתי ארצה וקיבלתי הטבות ברכב. עכשיו הבן שלי נוסע על הרכב הזה. אחרי חצי שנה - - - 

איריס וינברגר:


אסור לו, אלא רק אם אתם באותו תא משפחתי, גרים באותו בית. באותו בית זה בסדר. 

אלכס מילר:


עליתי ארצה, קניתי רכב ואחרי חצי שנה עזבתי. מה קורה עם הרכב?

איריס וינברגר:


תצטרך לשלם מיסים על הרכב כי יש השלמת מיסים.

חיים אורון:


אם אתה עוזב אחרי חצי שנה או שנה, אתה חייב להחזיר את ההטבות שלך כעולה חדש.

אלכס מילר:


איך אתם יודעים שעזבתי?

חיים אורון:


זאת שאלה גדולה.

איריס וינברגר:


עושים חקירות. 

אלכס מילר:


בסדר, תרדו מהעץ. 

איריס וינברגר:


בהרבה מקרים מצאנו את הרכבים, חילטנו אותם והחרמנו אותם.

אלכס מילר:


תיאורטית, יכול לקרות מצב שהאדם מקבל אחרי 6 שנים כפל של זכאות?

איריס וינברגר:


אחרי 12 שנים. 

חיים אורון:


הוא יהיה 6 שנים פה, יהיה 6 שנים שם. הוא יביא פעמיים רכב, ייסע פעם אחרת אבל בשנה ה-13 הוא יצביע לכנסת מלוס-אנג'לס. 
אלכס מילר:


ויעשו לו גיור בישראל. 

היו"ר משה גפני:


ציון, מה עמדתך?

ציון פיניאן:


אני בעד. 

היו"ר משה גפני:


ג'ומס, מה דעתך?

חיים אורון:


את פרצי האהבה כלפי בני עמנו ישראל - אני כל פעם מתרגש מחדש ואני רואה מה יהיה אחר-כך. אבל מה, אני - - - 

היו"ר משה גפני:


טוב, צו מס קניה (פטור)(תיקון), התש"ע-2010. מי בעד הצו ירים את ידו?

הצבעה

בעד – רוב

נגד – אין

נמנעים אין

היו"ר משה גפני:

הצו אושר. 

הישיבה נעולה.

(הישיבה ננעלה בשעה 10:45) 

